ป่วยเป็นโรคแพนิค นอนไม่หลับสั่งจ่ายยาให้ Clorazepate/ยา Alprazolam/ยา Sertraline /ยา Clonazepam ทานยาตามสั่งแล้วนอนหลับได้ดีมาก แต่พอตื่นมารู้สึกอ่อนเพลีย อ่อนแรง เหนื่อย ไม่มีแรงทำงาน อยากทราบว่าสาเหตุเกิดจากอะไร และมีแนวทางในการรักษายังไง เนื่องจากไม่สามารถมาทำงานได้ตามปกติ
สวัสดีค่ะยาในกลุ่มดังกล่าวมาเป็นยาที่ใช้รักษาอาการในกลุ่มโรควิตกกังวลและตื่นตระหนก รวมไปถึงภาวะนอนไม่หลับ คลายกล้ามเนื้อ ระงับอาการชัก ภาวะซึมเศร้า แพนิค จัดเป็นวัตถุที่ออกฤทธิ์ต่อจิตและประสาทประเภท 4 ซึ่งต้องได้รับการจ่ายยาโดยแพทย์เท่านั้นเนื่องจากยาทั้ง 4 ตัว อาจจะมีฤทธิ์กดประสาทได้เหมือนๆกัน เมื่อใช้ไปพร้อมกัน อาจเกิดผลข้างเคียงเรื่องการกดประสาท การง่วงซึม อ่อนเพลียได้มากยิ่งขึ้น แต่แพทย์อาจให้ยาหลายตัวในระยะแรกที่ยังมีอาการเป็นมากแนะนำการกลับไปพบแพทย์ตามนัดเพื่อประเมินอาการ และปรับขนาดและปริมาณยาอย่างเหมาะสมต่อไป ซึ่งแพทย์สามารถเอายาบางตัวออกได้หากอาการแพนิคดีขึ้นแล้ว และผลข้างเคียงจากยาก็น่าจะน้อยลงค่ะ ตอนนี้ถ้ามีอาการเป็นมากจนทำงานไม่ได้ อาจรีบกลับไปพบแพทย์ก่อนนัดเพื่อปรับยาเร็วขึ้น